《归经梅关》
宋代·陈越

梅关是我来时路，我别梅关亦有年。此日笋舆经望处，昔时山水总茫然。

云团古树西郊外，蝉叫西风夕照前。张相名祠谁不到，几人能拜瓣香烟。

作者简介：（973—1012）宋开封尉氏人，字损之。少好学，善属文，尤精史。真宗咸平中举贤良科。累迁著作佐郎、直史馆，预修《册府元龟》。官至左正言。性耿概任气，家贫而不以屑意，以嗜酒得疾卒。